ચાર વર્ષ પહેલાં બનીને પડી રહેલી અને 2013ના કાન્સ ફિલ્મ ફૅસ્ટિવલમાં પ્રદર્શિત થયેલી સાઈકૉલૉજિકલ થ્રિલર ‘મૉનસૂન શૂટઆઉટ’ ક્રાઈમ બ્રાંચના પોલીસ આદિ વિશે છે. નોકરીના પહેલા જ દિવસે આદર્શવાદી આદિનો ભેટો સિરિયલ કિલર શિવા સાથે થાય છે. શિવા બન્યો છે નવાઝુદ્દીન સિદ્દીકી. ખતરનાક શિવા કુહાડીથી ત્રાટકે છે. આદિની ભૂમિકા ભજવી છે વિજય વર્માએ. વિજયને ફિલ્મપ્રેમીઓએ ‘પિંક’ ફિલ્મમાં અંગદ બેદીના ક્લોઝ ફ્રેન્ડની ભૂમિકામાં જોયો છે. એનો સિનિયર બન્યો છે નીરજ કબી. નીરજને આપણે આનંદ ગાંધીની ‘ધ શિપ ઑફ થિસસ’ તથા મેઘના ગુલઝારની ‘તલવાર’માં જોયો છે. ‘તલવાર’માં એ રાજેશ તલવાર બન્યો હોય છે. તનિષ્ઠા ચેટર્જી બની શિવાની વાઈફ.